Thieta ya upasuaji
Thieta ya upasuaji (pia inajulikana kama chumba cha upasuaji) ni kituo ndani ya hospitali ambapo shughuli za upasuaji zinafanyiwa katika mazingira safi kabisa.
Kihistoria, neno "thieta ya upasuaji" lilikuwa na maana ya ukumbi ambapo wanafunzi na watu wengine wangeweza kutazama madaktari wakifanya upasuaji. Siku hizi, thieta za upasuaji hazijengwi kama ukumbi.
Vyumba vya upasuaji huwa na nafasi kubwa, rahisi kusafisha, na huangazwa vizuri, kwa kawaida kwa taa za upasuaji, na inaweza kuwa skrini za kuta. Vyumba vya upasuaji kijumla havina madirisha na huwa na kipengele kudhibiti joto na unyevunyevu. Mashine maalumu huchunga hewa na hudumisha shinikizo la hewa juu kidogo. Pia, vina mfumo msaada wa kando wa umeme iwapo umeme utakatika. Vyumba husambaziwa oksijeni, na kuna uwezekano gesi nyinginezo.
Vifaa muhimu ni pamoja na: meza ya upasuaji na kigari cha "anaesthesia". Aidha, kuna meza ya kuwekelea vyombo. Kuna nafasi kwa ajili ya kuhifadhi vifaa vya kawaida vya upasuaji. Kuna ndoo za kutupia taka. Nje ya chumba cha upasuaji kuna eneo maalum la kujisugua na kunawa panapotumiwa na  wapasuaji, wanaopatiana "anaesthesia", ODPs (wataalamu wa idara ya wapasuaji), na wauguzi kabla ya upasuaji. Chumba cha upasuaji huwa na ramani ya kuwawezesha wanaosafisha chumba hicho kurekebisha mwelekeo wa meza ya upasuaji na vifaa wakati wa kusafisha.
Vyumba kadhaa vya upasuaji ni sehemu ya mkusanyiko wa vyumba vya upasuaji ambao hutengeneza sehemu maalum ndani ya kituo cha huduma za afya. Licha ya hayo, vyumba hivi huwa mahali pa kuoshea, kuogea, kubadilisha nguo, kujitayarisha, kupumzika na kupata nafuu.
Katika vituo vikubwa, mkusanyiko wa vyumba vya upasuaji huwa na hewa iliyodhibitiwa, iliyotengwa kutoka idara nyingine ili tu wafanyakazi wenye idhini waweze kuingia.
Watu ndani ya chumba cha upasuaji huvaa vifaa vya kinga binafsi ili kusaidia kuzuia wadudu kutoka chale za upasuaji kuwaambukiza. Vifaa vya kinga binafsi ni pamoja na vifuatavyo:
Mpasuaji anaweza pia kuvaa miwani maalum ili imsaidie kuona vizuri zaidi.
Kitambo, thieta za upasuaji katika mazingira ya elimu yalikuwa meza au viti vilivyoinuliwa katikati mwa kituo hicho ili kufanya shughuli, kama pamezungukwa na safu kadhaa za viti  wanafunzi na watazamaji  wengine watazame kinachoendelea.
Katika 1884, mpasuaji kutoka Ujerumani, Gustav Neuber alitekeleza seti ya vikwazo vya kina ili kuhakikisha uendeshaji safi kabisa kwa njia ya matumizi ya gauni, kofia, na kiatu vilivyofunikwa, ambavyo vyote vilisafishwa vizuri kwenye chemba maalum. Katika 1885 yeye aliunda na kujenga hospitali binafsi msituni ambapo kuta, sakafu na mikono, mikono na nyuso za wafanyakazi walikuwa nikanawa na klorini ya zebaki, vyombo vilivyotengenezwa kwa nyuso sawasawa na rafu za kioo rahisi kusafisha. Neuber pia alianzisha thieta tofauti kwa wagonjwa walioambukizwa na wasioambukizwa na matumizi hewa iliyochujwa na moto katika thieta kutoa wadudu. Katika 1890 glavu za upasuaji zililetwa kwenya taaluma ya dawa na William Halsted.
Ingawa kumbi za upasuaji hazitumiki tena kwa upasuaji, baadhi bado zipo. Moja yake ni Ukumbi wa zamani wa upasuaji katika London. Ulijengwa mwaka 1822; kwa sasa ni makumbusho ya historia ya upasuaji.